
Z A P I S N I K
5. sjednice Vijeća Mjesnog odbora Jarun, 13. listopada 2021. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
Mario Devčić, Franjo Klečina, Hrvoje Kuharić, Lea Galović, Ljiljana Marks - Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer, Petar Vranjković. 

NENAZOČNI ČLANOVI VIJEĆA:
Nema.

OSTALI NAZOČNI:
Nema.

Predsjedava: Ljiljana Marks - Šikić, predsjednica Vijeća.
Zapisnik vodi: Mario Devčić, potpredsjednik Vijeća.

	Predsjednica konstatira da je nazočno 11 od ukupno 11 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

	Član Vijeća Franjo Klečina ima primjedbu na zapisnik 3. sjednice Vijeća Mjesnog odbora Jarun, održane dana 30. kolovoza 2021., točnije na 4. točku dnevnoga reda „Protupožarna zaštita u Vrisničkoj ulici po zahtjevu N.L.“, koja se ne prihvaća jer sukladno članku 45. Poslovnika o radu Vijeća Mjesnog odbora Jarun (od 12. lipnja 2018.) Vijeće na 5. sjednici prihvaća zapisnik prethodne, 4. sjednice dok je zapisnik 3. sjednice Vijeća Mjesnog odbora Jarun održane dana 30. kolovoza 2021., već prihvaćen na prethodno održanoj sjednici.
	
	Vijeće jednoglasno prihvaća tekst Zapisnika 4. sjednice Vijeća Mjesnog odbora Jarun, održane 15. rujna 2021..

	Na prijedlog predsjednice Vijeće jednoglasno utvrđuje

DNEVNI RED
1. Prijedlog akcija za Plan komunalnih aktivnosti Gradske četvrti Trešnjevka – jug u 2022.
2. Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:
a) građenje ili rekonstrukcija nerazvrstanih cesta, te izvanredno održavanje nerazvrstanih cesta 
b) građenje, rekonstrukcija ili sanacija javnih površina, građevina i uređaja javne namjene, groblja i javne rasvjete
3. Produljenje postojećih odobrenja za povremeno korištenje prostora mjesne samouprave
4. Provjera statusa i vlasničkih odnosa:
a) 	zgrada i zemljište Hrvatskog crvenog križa u Ulici don Petra Šimića br. 2,  
         k.č.br. 5756/2 k.o. Rudeš
b)      zgrada i zemljište u ulici Jarun br. 19, k.č.br. 5756/1 k.o. Rudeš
5. Postava stupića na jugozapadnom nogostupu u Ulici Augusta Piazze ispred ulaza u stambenu zgradu k.br. 4 i 6 prema zahtjevu tvrtke Zapad-stan d.o.o.
6. Očitovanje o zakupu neizgrađenog građevinskog zemljišta dio k.č.br. 6266/18 k.o. Rudeš, za poljoprivrednu namjenu prema zahtjevu L. Z.
7.   Pitanja, prijedlozi i obavijesti

Ad 1. Prijedlog akcija za Plan komunalnih aktivnosti Gradske četvrti Trešnjevka – jug u 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks Šikić, Krešimir Petlić i Vladimir Slošić
Nakon rasprave Vijeće jednoglasno donosi

Z A K LJ U Č A K
1. Vijeće Mjesnog odbora Jarun utvrđuje pripremu prijedloga za plan komunalnih aktivnosti Gradske četvrti Trešnjevka - jug u 2022. kako slijedi:
- Uređivanje parkirališta u Ulici Hrvatskog sokola od k.br 73 do k.br. 81 zapadno, k.č.br. 6083/5 k.o. Rudeš,
- Uređivanje kolnika u Ulici Franje Wölfla, k.č.br. 6083/1 k.o. Rudeš		
- Uređivanje nogostupa u Ulici Predraga Heruca,
- Uređivanje kolnika u Stobrečkoj ulici,		
- Uređivanje cvjetnjaka u Ulici Don Petra Šimića 1, u blizini crkve Sv. Mati Slobode,
- Izrada projektne dokumentacije za uređivanje zelene površine u Ulici Ferdinanda Budickog 8,
	- Sanacija južnog nogostupa u Jarunskoj ulici 27,
	- Sanacija sjevernog nogostupa u Ulici Hinka Würtha 18,
- Sanacija pješačke staze (uz trgovinu Špar) na sjeveroistočnom dijelu k.č.br. 4590 k.o. Rudeš, od Ulice Hrvoja Macanovića 29 do ulice Hrgovići 22,
	- Obnova horizontalne signalizacije biciklističke staze u ulici Hrgovići,
- Sanacija zapadnog i istočnog nogostupa u ulici Hrgovići od križanja s Ulicom Bernarda Vukasa do okretišta autobusa,
	- Zamjena dotrajalih klupa za sjedenje u ulici Hrgovići na području Mjesnog odbora 	   Jarun,
            - Zamjena dotrajalih klupa za sjedenje uz potok Vrapčak na području Mjesnog odbora 	   Jarun.

2.  Ovaj se zaključak dostavlja Vijeću Gradske četvrti Trešnjevka - jug.

Ad 2.  Priprema prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.:

a) građenje ili rekonstrukcija nerazvrstanih cesta, te izvanredno održavanje nerazvrstanih cesta 
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer i Lea Galović
Nakon rasprave Vijeće jednoglasno donosi

Z A K LJ U Č A K
o davanju prijedloga za građenje ili rekonstrukciju nerazvrstanih cesta, te izvanredno održavanje nerazvrstanih cesta

1. Gradski ured za prostorno uređenje, izgradnju Grada, graditeljstvo, komunalne poslove i promet je dopisom zatražio prijedloge za pripremu prijedloga Programa građenja komunalne infrastrukture na području Grada Zagreba u 2022. i prijedloga Programa održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

2. Vijeće Mjesnog odbora Jarun za građenje ili rekonstrukciju nerazvrstanih cesta, te izvanredno održavanje nerazvrstanih cesta daje sljedeće prijedloge:

- izgradnja križanja Ulice Ferdinanda Budickog, Trpanjske ulice i Ulice Hrvatskog sokola na k.č.br. 4083, 4088, 4090, 4093, 4094, 4095, 4096, 4097/3, 4100 i 4101/1, k.o. Rudeš,
- izgradnja Orebičke ulice (k.č.br. 5661/1, 5661/2 k.o. Rudeš itd.),
	- Izgradnja nogostupa na južnoj strani Jarunske ulice od k.br. 19 istočno, do križanja s 	  Ulicom Ivana Arapovića zapadno. 

3. Zaključak dostaviti Vijeću Gradske četvrti Trešnjevka – jug.

b) građenje, rekonstrukcija ili sanacija javnih površina, građevina i uređaja javne namjene, groblja i javne rasvjete
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer i Lea Galović
Nakon rasprave Vijeće jednoglasno donosi

Z A K LJ U Č A K
o davanju prijedloga za građenje, rekonstrukciju ili sanaciju javnih površina, građevina i uređaja javne namjene, groblja i javne rasvjete

1. Gradski ured za prostorno uređenje, izgradnju Grada, graditeljstvo, komunalne poslove i promet je dopisom zatražio prijedloge za pripremu prijedloga Programa građenja komunalne infrastrukture na području Grada Zagreba u 2022. i prijedloga Programa održavanja javnih prometnih površina, građevina i uređenja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

2. Vijeće Mjesnog odbora Jarun za građenje, rekonstrukciju ili sanaciju javnih površina, građevina i uređaja javne namjene, groblja i javne rasvjete daje sljedeći prijedlog:

- Sanacija platoa u ulici Hrgovići od kućnog br. 55 do 61 te od kućnog br. 63 do 69, k.č.br. 5735/1 i 5731/2 k.o. Rudeš,
- Izgradnja šetnice uz potok Vrapčak na području MO Jarun, sjeverno i južno od Ulice Hrvatskog sokola do ulice Hrgovići te uz južnu obalu od ulice Hrgovići do Jarunske ulice, 
- Dogradnja javne rasvjete na pješačko – rolerskoj stazi unutar RŠC Jarun,
- Izgradnja dječjeg vrtića na česticama k.č.br. 6432/5 i k.č.br. 6435/1, obje k.o. Rudeš, u ulici Županići i zoni namjene D4 – JAVNA I DRUŠTVENA NAMJENA – PREDŠKOLSKA Generalnog urbanističkog plana grada Zagreba (6/07, 8/09, 7/13, 9/16, 12/16 – pročišćeni tekst),
- Postava rasvjete na školskom sportskom igralištu Osnovne škole Bartol Kašić,
- Rekonstrukcija rasvjete na pješačkim prijelazima u ulici Hrgovići na području Mjesnog odbora Jarun.

3. Zaključak dostaviti Vijeću Gradske četvrti Trešnjevka - jug. 

Ad 3. Produljenje postojećih odobrenja za povremeno korištenje prostora mjesne samouprave
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Ljiljana Marks Šikić, Nikola Peruničić, Krešimir Petlić,  Damir Švizer i Lea Galović.
Nakon rasprave Vijeće jednoglasno donosi

Z A K LJ U Č A K
o produljenju Odobrenja za povremeno korištenje prostora
Mjesnog odbora Jarun

1. Vijeće Mjesnog odbora Jarun suglasno je da se odobrenjima za povremeno korištenje prostora Mjesnog odbora Jarun, koja su izdana korisnicima na određeno vrijeme u trajanju do 16. srpnja 2021. te produljena zaključkom ovog Vijeća u srpnju 2021. na rok do 1. studenog 2021., produljuju u trajanju do 31. prosinca 2021. godine. 

2. Zaključak dostaviti korisnicima prostora i Vijeću Gradske četvrti Trešnjevka-jug.


Ad 4. Provjera statusa i vlasničkih odnosa:

a) zgrada i zemljište Hrvatskog crvenog križa u Ulici don Petra Šimića br. 2,  
k.č.br. 5756/2 k.o. Rudeš
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K LJ U Č A K
o imovinsko - pravnom statusu zemljišta k.č.br. 5756/2 k.o. Rudeš i zgrade u Ulici don Petra Šimića br. 2

1. Vijeće Mjesnog odbora Jarun traži očitovanje Gradskog ureda za imovinsko – pravne poslove o imovinsko - pravnom statusu i vlasničkim odnosima na zemljištu k.č.br. 5756/2 k.o. Rudeš i zgradi u Ulici don Petra Šimića br. 2, Zagreb, izgrađenoj na navedenom zemljištu te podatke o sudskim sporovima na navedenim nekretninama.

2. Ovaj zaključak dostavlja se Vijeću Gradske četvrti Trešnjevka – jug.

OBRAZLOŽENJE

Obzirom da se o kupoprodaji zemljišta i zgrade izgrađene na navedenom zemljištu k.č.br. 5756/2 k.o. Rudeš, u Ulici don Petra Šimića br. 2, vodi sudski postupak između Grada Zagreba i Hrvatskog Crvenog križa s ciljem utvrđivanja ništetnosti kupoprodajnog ugovora između Hrvatskog Crvenog križa i Agram osiguranja d.d. (bivšeg Sunce osiguranje d.d.), jer je tim pravnom poslom Grad Zagreb oštećen u svojim suvlasničkim pravima, Vijeće traži očitovanje Gradskog ureda za imovinsko – pravne poslove o imovinsko - pravnom statusu i vlasničkim odnosima kao i dostavu podataka o statusu sudskog postupka koji se vodi od 2006. godine.

b) zgrada i zemljište Hrvatskog crvenog križa u Ulici don Petra Šimića br. 2,  k.č.br. 5756/2 k.o. Rudeš
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi

Z A K LJ U Č A K
o imovinsko - pravnom statusu zemljišta k.č.br. 5756/1 
k.o. Rudeš i zgrade u ulici Jarun br. 19

1. Vijeće Mjesnog odbora Jarun traži očitovanje Gradskog ureda za imovinsko – pravne poslove o imovinsko - pravnom statusu i vlasničkim odnosima na zemljištu k.č.br. 5756/1 k.o. Rudeš i zgradi u ulici Jarun br. 19, Zagreb, izgrađenoj na navedenom zemljištu.

2. Ovaj zaključak dostavlja se Vijeću Gradske četvrti Trešnjevka – jug.

OBRAZLOŽENJE

Gradska skupština Grada Zagreba na 38. sjednici, dana 10. prosinca 2020., donijela je zaključak o prodaji nekretnine označene kao z.k.č.br. 1865/4 zgrada br. 19 Jarun i dvorište, ukupne površine 1719 m2 upisane u z.k.ul. 21312 k.o. Vrapče, koja odgovara u katastarskom operatu k.č.br. 5756/1, upisanoj u posjedovnom listu 5216 k.o. Rudeš, za kupoprodajnu cijenu u iznosu od 8.275.000,00 kuna. 
Kao jedini ponuditelj za kupoprodaju navedenog zemljišta i na njemu izgrađene zgrade javila se Hrvatska salezijanska provincija te vijeće traži očitovanje Gradskog – ureda za imovinsko – pravne poslove odnosno informaciju da li je s ponuditeljem sklopljen kupoprodajni ugovor te izvršena uplata na račun Grada Zagreba sukladno zaključku Gradske skupštine.

Ad 5. Postava stupića na jugozapadnom nogostupu u Ulici Augusta Piazze ispred ulaza u stambenu zgradu k.br. 4 i 6 prema zahtjevu tvrtke Zapad-stan d.o.o.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
Bez rasprave Vijeće jednoglasno donosi






Z A K LJ U Č A K
o postavi stupića na jugozapadnom nogostupu u Ulici Augusta Piazze ispred ulaza u stambenu zgradu k.br. 4 i 6 

1. Vijeće Mjesnog odbora Jarun razmatralo je zahtjev Upravitelja stambene zgrade u Ulici Augusta Piazze 2 – 12, tvrtke iz Zagreba, Zapad – stan d.o.o., A. T. Mimare 61/B za postavom zaštitnih stupića na jugozapadnom nogostupu u Ulici Augusta Piazze ispred ulaza u stambenu zgradu k.br. 4 i 6. 

2. Vijeće je suglasno s postavom zaštitnih stupića na navedenoj lokaciji. 

3. Ovaj zaključak se dostavlja Vijeću Gradske četvrti Trešnjevka - jug.

Ad 6. Očitovanje o zakupu neizgrađenog građevinskog zemljišta dio k.č.br. 6266/18 k.o. Rudeš, za poljoprivrednu namjenu prema zahtjevu L. Z.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks Šikić, Nikola Peruničić, Krešimir Petlić i Damir Švizer.
Nakon rasprave Vijeće jednoglasno donosi
Z A K LJ U Č A K
o očitovanju o zakupu neizgrađenog građevinskog zemljišta 
dio k.č.br. 6266/18 k.o. Rudeš

1. Vijeće Mjesnog odbora Jarun razmatralo je zahtjev L. Z. za zakupom  neizgrađenog građevinskog zemljišta dio k.č.br. 6266/18 k.o. Rudeš, za poljoprivrednu namjenu.

2. Vijeće nije suglasno sa zakupom neizgrađenog građevinskog zemljišta dio k.č.br. 6266/18 k.o. Rudeš u navedenu svrhu dok ne zaprimi uvid u plan razvoja Petrina.


3. Ovaj zaključak dostavlja se Vijeću Gradske četvrti Trešnjevka – jug.

Ad 9. Pitanja, prijedlozi i obavijesti

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 20:10 sati.

KLASA: 026-02/21-002/1800
URBROJ: 251-06-11-1503-21-3
U Zagrebu, 13. listopada 2021.

Zapisnik sastavio: 							  
Mario Devčić       
Predsjednica
                                                                                     Vijeća Mjesnog odbora 
                                                                                                   Jarun
[bookmark: _GoBack] Ljiljana Marks-Šikić, v.r.								 
